
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση δρόμου που βρίσκεται στο Ο.Τ. 186 του σχεδίου 

πόλεως Αγρίνιου ως προϋφισταμένου του έτους 1923. 1 

Τροποποίηση του σχεδίου πόλεως Κομοτηνής σε τμήμα περιοχής 

τ. χειμμάρου Μπουκλουτζά Ν. Ροδόπης.. 2 

Εφαρμογή του άρθρου 1 του Ν. 653/77 «περί υποχρεώσεως των 
παρόδιων ιδιοκτητών για τη διάνοιξη Εθνικών οδών. Επαρχια¬ 
κών οδών κ.λ.π.», στο Ν. Ροδόπης. 3 

Χαρακτηρισμός οδού ως Δημοτικής από τη διασταύρωση Σερρών 
Νεοχωρίου προς Κρίνου στο Νομό Σερρών. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π. 5520, 4690,1434 (1) 


Αναγνώριση δρόμου που βρίσκεται στο Ο.Τ. 186 του σχεδίου πόλεως 
Αγρίνιου ως προϋφισταμένου του έτους 1923. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις του 3200/55 «περί διοικητικής αποκεντρώσεως». 

2. Τις διατάξεις του από 20.6.55 Β. Δ/τος «περί εξαιρέσεως από 
της κατά την παρ. 1 του Ν. 3200/55 αρμοδιότητας του ΥΠ.Δ.Ε.» 

3. Τις διατάξεις του 863/70 Β, Δ/τος «περί διαρθρώαεως του ΥΠ. 
Συγ/νιών και Δημ. Έργων, όπως τούτο τροποποιήθηκε δια του 572/67 
Β. Δ/τος.». 

4. Τις διατάξεις του 532/70 Ν.Δ. «περί διοικητικής αποκεντρώσεως». 

5. Τις διατάξεις του 712/70 Β.Δ. όπως τροποποιήθηκε και συμπλη¬ 
ρώθηκε με τα 677/71 και 198/72 Β. Δ/τα. 

6. Τη Λ.7/16/11/7.10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του ΥΠ.Δ.Ε. 


7. Τη Λ9/1-8/9.8.71 κοινή εγκύκλιο των, Πρωθυπουργού, Αντι¬ 
προέδρου και Υπουργού των Εσωτερικών «περί οργανώσεως των Νο¬ 
μαρχιών. 

8. Την αριθ. 24712/1248/21.6.1982 κοινή απόφαση Υπουργών 
Προεδρίας Κυβερνήσεως και Χ.Ο.Π.. 

9. Το τοπογραφικό διάγραμμα που συνέταξε ο μηχ/κός Α. Βάτσικας. 

10. Τα υπ’ αριθ. 17812/1915, 2595/1936 κοα 18765/1953 συμβό¬ 
λαια. 

11. Την υπ’ αριθ. Ε 20014/16.6.77 εγκύκλιο 34 του ΥΠ.Δ.Ε. 
σχετικά με οδούς πρό του έτους 1923. ■ 

12. Το υπ’ αριθ. 10156/11.7.86 έγγραφο του Δήμου Αγρίνιου. 

13. Την υπ’ αριθ. 17931/9.9.83 απόφαση Νομάρχη περί αναθέσεως 
ασκήσεως μέρους αρμοδιοτήτων Νομάρχη με την ένδειξη «εντολή Νομάρχη». 

14. Την υπ’ αριθ. Ε. 20014/77 εγκ. 34 ΥΠ.Δ.Ε. σχετικά με οδούς πρό 
του έτους 1923. 

15. Τη σύμφωνη γνωμοτότηση του Συμβ. ΧΟΠ πρακτικό 15/86 (θέμα 
9ο), αποφασίζουμε: 

•Αναγνωρίζουμε τον δρόμο που βρίσκεται στο Ο.Τ. 186 του σχεδίου 
πόλεως Αγρίνιου, όπως φαίνεται στα τοπ/κά διαγράμματα του μηχ/κού 
Αγαμ. Βάτσικα, ως προυφισταμένης του έτους 1923 και διατηρητέας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 10 Δεκεμβρίου 1986 

Με εντολή Νομάρχη 
Η Προϊστάμενος Τμ. Π και ΠΕ κ.α.α. 

ΒΙΚΥ ΚΑΛΑΜΠΟΚΑ 

Αριθ. ΤΠΠΕ 4434πε. (2) 

Τροποποίηση του σχεδίου πόλεως Κομοτηνής σε τμήμα περιοχής τ. χειμμά- 
ρου Μπουκλουτζά Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
' Εχοντας υπόψη: 

1. Το υπ’ αριθ. 15983/86 έγγραφο του Δήμου Κομοτηνής με το 
οποίο διαβιβάσθηκαν τα δικαιολογητικά για την τροποποίηση του ρυμο¬ 
τομικού σχεδίου Κομοτηνής με σκοπό τον χαρακτηρισμό χώρων σαν 
ειδικό χρήσης για την δημιουργία α) Πάρκου κυκλοφοριακής αγωγής 
και β) Υπαίθριου αθλητικού κέντρου. 

2. Την υπ’ αριθ. 210/86 απόφαση του Δ.Σ. και το τοπογρ. διάγραμμα 
που την συνοδεύει. 

3. Το αρ. 3 Ν.Δ. 17.7.23 «περί σχεδίων πόλεων και κωμών». 

4. Το αρ. 1 του Α.Ν. 314/68 όπως αντικαταστάθηκε με το Ν.Δ. 
1018/71 και συμπληρώθηκε με την παρ. 2 του άρθρου 33 του Ν. 1337/83, 


όπως η παρ. αυτή αντικαταστάθηκε με την παρ. 15 του άρθρου 8 του 
Ν.1512/85. 

5. Το Π.Δ. 183/86 (ΦΕΚ 70Α’ /5.6.86) «έγκριση τροποποιήσεων 
και καθορισμός όρων και περιορισμών δόμησης από τους Νομάρχες». 

6. Την υπ’ αριθ. 139/86 θετική γνωμοδότηση του Ν.Σ. ΧΟΠ, αποφασί¬ 
ζουμε: 

Εγκρίνουμε την τροποποίηση του ρυμοτομικού σχεδίου Κομοτηνής 
στην περιοχή τέως χειμάρου Μπουκλουτζά όπως φαίνεται στο συνημ¬ 
μένο τοπογραφικό διάγραμμα που συντάχθηκε από τον αγρ. και το¬ 
πογρ. μηχανικό του Δήμου Κομοτηνής Μαργαρίτη Σινάδο και θεωρή¬ 
θηκε από τον Αντιδήμαρχο του Δήμου. 

Η απόφαση αυτή μαζί με το σχεδιάγραμμα να δημοσιευθεί στην Εφημερίδα 
της Κυβερνήσεως. 

Κομοτηνή, 11 Φεβρουάριου 1987 
Ο Νομάρχης 
ΖΗΣΗΣ ΜΠΕΚΟΣ 

Αριθ. ΑΤΤ 874 (3) 

Εφαρμογή του άρθρου 1 του Ν, 653/77 «περί υποχρεώσεως των 

παρόδιων ιδιοκτητών για τη διάνοιξη Εθνικών οδών, Επαρχια¬ 
κών οδών κ.λ.π.», στο Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
’ Εχοντας υπόψη: 

1. Το Ν. 653/77 «περί υποχρεώσεως των παρόδιων ιδιοκτητών για 
τη διάνοιξη Εθνικών οδών, Επαρχιακών οδών, Κοινοτικών οδών κ.λ,π.». 

2. Τις παρ. 9 και 10 του άρθρου 62 του Ν. 947/79 «περί 
οικιστικών περιοχών και το Π.Δ. 929/79 ως και το Ν. 960/21. 
8.79'και ιδιαίτερα της παρ. 4 του άρθρου 9 δια των οποίων τέθηκαν 
σε εφαρμογή νέες διατάξεις απαλλοτριώσεων με επιβάρυνση των 
παρόδιων ιδιοκτητών για τις περιπτώσεις Εθνικών οδών (νέες διανοί¬ 
ξεις, βελτιώσεις ή διαπλατύνσεις και επαρχιακών οδών. Δημοτικών 
και Κοινοτικών οδών (νέες διανοίξεις, βελτιώσεις). 

3. Την ανάγκη καθορισμού των περιπτώσεων εφαρμογής του άρθρου 1 
του Ν. 653/77 σε οδούς που προβλέπεται εκτέλεση εργασιών βελτίωσης. 

4. Το κτηματολογικό διάγραμμα της ζώνης απαλλοτρίωσης και τον 
κτηματολογικό πίνακα του έργου «Βελτίωση επαρχιακής οδού -1 - προ 
Ξυλαγανής» που εγκρίθηκαν με την αριθ. Δ.Τ.Υ. 5920/16.12.86 από¬ 
φαση Νομάρχη Ροδόπης, αποφασίζουμε: 

Ορίζουμε ως κατωτέρω το τμήμα της Επαρχιακής οδού κομοτη- 
νής — Ξυλαγανής στη Χ.Θ. 13+318,30 έως Χ.Θ. 14+749,26 
που αποτελεί βελτίωση της οδού για το οποίο έχουν εφαρμογή οι 
διατάξεις του άρθρου 1 του Ν. 653/77. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 20 Φεβρουάριου 1987 
Ο Νομάρχης 
ΖΗΣΗΣ ΜΠΕΚΟΣ 


Αριθ. Τ.Π. 176 (4) 

Χαρακτηρισμός οδού ως Δημοτικής από τη διασταύρωση Σερρών Νεο- 
χωρίου προς Κρίνου στο Νομό Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1) Τις διατάξεις του Ν. 3.200/55 «περί διοικητικής αποκεντρώσεως». 

2) Τις διατάξεις του Β.Δ. 23.10.59 «περί μέτρων τινών δια την ασφάλεια 
της υπεραστικής συγκοινωνίας όπως τροποποιήθηκε με το Β.Δ. 19.5.1964». 

3) Το άρθ. 1 του Ν.Δ. 443/83 «περί αρμοδιότητας Νομαρχών». 

4) Την 522/85 απόφαση του Δημοτικού Συμβουλίου Σερρών. 

5) Το από 3.9.834 Π.Δ. «περί τρόπου έκδοσης οικοδομικών 
αδειών κ.λ.π.» ΦΕΚ 394/83 τεύχος Δ’). 

6) Το από 24.5.85 Π.Δ. «περί τροποποιήσεως των όρων και περιορι¬ 
σμών δόμησης των γηπέδων των κειμένων εκτός των ρυμοτομικών σχεδίων 
κ.λπ.» (ΦΕΚ 279/85 τεύχος Δ’) και μάλιστα το άρθρο 1 αυτού. 

7) Την 86/1986 (πρακτικό 17/86) ομόφωνη γνωμοδότηση του 
Συμβουλίου ΧΟΠ, αποφασίζουμε: 

Χαρακτηρίζουμε ως Δημοτική την οδό από τη διασταύρωση της 
Επαρχιακής οδού Σερρών Νεοχωρίου — Ν. Σκοπού μέχρι το συνοικισμό 
Κρίνου και μάλιστα από την ιδιοκτησία του Καράπαλη ’ Αγγέλου μέχρι 
την εκκλησία του συνοικισμού Κρίνου και όπως φαίνεται στο συνημμένο 
τοπογραφικό σκαρίφημα που συντάχθηκε από το Δήμο Σερρών. 

Η απόφαση αυτή να δημοσιευθεί στην Εφημερίδα της Κυβερνήσεως. 


Σέρρες, 20 Ιανουάριου 1987 

Ο Νομάρχης 
ΠΑΝ. ΜΑΤΡΙΔΗΣ 

